
საქართველოს საგადასახადო შემოსავლების

მინისტრის ბრძანება №75

2000 წლის 5 მაისი 
ქ. თბილისი
საქართველოს საგადასახადო შემოსავლების სამინისტროს  საბაჟო  ორგანოების მატერიალური წახალისებისა და მატერიალურ-ტექნიკური უზრუნველყოფის ფონდების შექმნის დროებითი წესის განსაზღვრის ღონისძიებათა შესახებ
„საქართველოს საბაჟო კოდექსის” 169-ე მუხლებში 2000 წლის 24 მარტს შეტანილი ცვლილებების მოთხოვნათა უზრუნველყოფის, აგრეთვე საქართველოს საგადასახადო შემოსავლების სამინისტროს სისტემაში მიმდინარე რეორგანიზაციის პროცესში გარკვეული სტაბილურობის შენარჩუნების მიზნით, ვბრძანებ:
1. საქართველოს საბაჟო კოდექსით გათვალისწინებული „საქართველოს საგადასახადო შემოსავლების სამინისტროს სისტემის ორგანოებისა და სტრუქტურული ქვედანაყოფების მოსამსახურეთა მატერიალური წახალისებისა და მატერიალურ-ტექნიკური უზრუნველყოფის სპეციალური ფონდების შექმნისა და გამოყენების წესის შესახებ” ახალი დებულების დამტკიცებამდე ძალაში დარჩეს საქართველოს საბაჟო სახელმწიფო დეპარტამენტის თავმჯდომარის 1999 წლის 4 ოქტომ-ბრის №184 ბრძანებით დამტკიცებული დებულება „საქართველოს საბაჟო დეპარტამენტის სისტემაში მატერიალური სტიმულირებისა და მატერიალურ-ტექნიკური უზრუნველყოფის ფონდის შექმნისა და გამოყენების წესის შესახებ”, ამ ბრძანებით გათვალისწინებული ცვლილებებით.
2. საქართველოს საბაჟო სახელმწიფო დეპარტამენტის თავმჯდომარის 1999 წლის 4 ოქტომბრის №184 ბრძანებით დამტკიცებულ „საქართველოს საბაჟო დეპარტამენტის სისტემაში მატერიალური სტიმულირებისა და მატერიალურ-ტექნიკური უზრუნველყოფის ფონდის შექმნისა და გამოყენების წესის შესახებ” დებულების მე-2 თავის მე-4 პუნქტი ჩამოყალიბდეს შემდეგი რედაქციით:
– მატერიალური სტიმულირების ფონდი იქმნება “საქართველოს საბაჟო კოდექსის” 169-ე მუხლის შესაბამისად საბაჟო ორგანოების მიერ კონტროლირებადი შემოსავლების მიხედვით სახელმწიფო ბიუჯეტში ფაქტობრივად ჩარიცხული თანხების პროპორციულად – 3 პროცენტის ოდენობით საბაჟო ორგანოების მომსახურე საბანკო დაწესებულების მიერ საბაჟო სახელმწიფო დეპარტამენტის მომსახურე ხაზინაში გახსნილ სპეციალურ ანგარიშზე თანხების გადარიცხვისა (ცენტრალიზაციის) და ამ თანხებიდან, საქართველოს ფინანსთა სამინისტროსათვის – 15, იუსტიციის სამინისტროსათვის – 2.5, ეკონომიკის სამინისტროსათვის – 2.5 და საქართველოს საგადასახადო შემოსავლების სამინისტროსათვის – 15 პროცენტული ოდენობით თანხების გადარიცხვის შემდეგ დარჩენილი სახსრების ხარჯზე.

3. დაევალოს საბაჟო დეპარტამენტის ხელმძღვანელს (კ. ნარჩემაშვილი) მ/წლის 10 მაისამდე შეიტანოს სათანადო ცვლილებები სპეცსახსრების ხარჯთაღრიცხვებში და წარმოადგინოს დასამტკიცებლად.

4. დაევალოს ფინანსებისა და საბუღალტრო აღრიცხვის სამმართველოს (კ. გედევანიშვილი):
ა) მკაცრი კონტროლი დააწესოს სამინისტროს სპეცსახსრების ანგარიშზე კუთვნილი თანხების ჩარიცხვაზე და ყოველი მომდევნო თვის 10 რიცხვამდე წარმოადგინოს შესაბამისი ანგარიში.
ბ) მიმდინარე წლის 25 მაისამდე მოამზადოს და განსახილველად წარმოადგინოს „საქართველოს საგადასახადო შემოსავლების სამინისტროს სისტემის ორგანოებისა და სტრუქტურული ქვედანაყოფების მოსამსახურეთა მატერიალური წახალისებისა და მატერიალურ-ტექნიკური უზრუნველყოფის სპეციალური ფონდების შექმნისა და გამოყენების წესის შესახებ” დებულების პროექტი.
5.  კონტროლი აღნიშნული ბრძანების შესრულებაზე დაევალოს მინისტრის პირველ მოადგილეს ბატონ დავით მუმლაძეს. 
მ. მაჭავარიანი

